Tawuri tazamulit n wadeg, ula d nettat tuγal-d deg wungal-a. Nufa-d belli idgan sɛan azal azamuli deg tmetti amedya: adrar n Keryas i ḥessben yimezdaɣ d adrar n lbaraka. Tella diɣ tala n tberburt ḥettben aman-is d ddwa. Yella daγen « Ṭṭaq n lmelk » ttwalin belli ddeɛwat akk ara tedɛuḍ dina Rebbi isell-asent-id, teffɣent ɣer lxir. Akken yessemres idgan i yettwahin ama ɣer tegmat am: Ǧerǧer. Llan yidgan yettwahin ɣer tmagit am tmazɣa. Llan yidgan yettwehhin ɣer lɣerba am Fransa. Am wakken llan yidgan i d-yessenfalayen amahil am ssuq. Llan yidgan ssenfalayen-d urar am temda.